Inwoners vlug in sentraal China terwyl tifoon naderZhengzhou het Dinsdag meer as 200 mm reënval in ŉ uur gekry. (Foto: China Xinhua News/Facebook) Inwoners is Vrydag oor tydelike brûe ontruim tydens oorstromings in sentraal China ná ŉ stortvloed reeds minstens 56 lewens geëis het. ŉ Naderende tifoon dreig om nóg vloede in die gebied te veroorsaak. Miljoene is geraak deur die vloede in die Henan-provinsie. Mense is dae lank vasgekeer sonder vars kos of water en paaie is afgesper. Groot gebiede is met enkeldiepte modder bedek. Die dodetal sal waarskynlik styg, het provinsiale beamptes Vrydag aan verslaggewers gesê. Tifoon In-Fa sal na verwagting Henan oor die volgende paar dae tref. Brandbestryders het Vrydag modderwater uit tonnels gepomp in Zhengzhou, wat baie swaar getref is deur die storms. Minstens 12 mense het vroeër vandeesweek in ŉ moltrein verdrink toe ŉ jaar se reënval in slegs drie dae geval het. (Foto: China Xinhua News/Facebook) Inwoners het deur heuphoogte water ontruim saam met hul honde, fietse en sakke vol besittings. Reddingsbeamptes in lewensreddingsbaadjies het hulle na veiligheid gelei. Verskeie bejaarde mense in rolstoele is bo die stormwater opgelig. Meer as 495 000 mense is reeds ontruim, het die Henan-regering gesê. Vloedskade beloop miljarde dollar. Meteoroloë monitor angstig die vordering van tifoon In-Fa wat reeds swaar reën in Taiwan en die ooskus van China veroorsaak het. Die tifoon sal na verwagting die gebied, die tuiste van tienmiljoene mense, Sondag tref. Stories van wonderbaarlike oorlewing en tragedie word gedeel uit suidelike dele van Henan. ŉ Baba is lewend uit ŉ huis, wat inmekaargestort het, opgegrawe. Haar ma is in die puin oorlede. In een video wat op sosiale media gedeel is, kan gesien word hoe motors in die strate dryf (Foto:Kwaku Krobea Asante, Twitter) "We have light, and we will protect you no matter what." Check out the everyday heroes that helped save lives in Henan, China, amid devastating rains. #GLOBALink pic.twitter.com/YUej0N1GtZ — China Xinhua News (@XHNews) July 23, 2021 Latest: Death toll from torrential rain in central China's Henan rises to 56, with five people reported missing as of 7 p.m. Friday https://t.co/W0lgkAL9ev pic.twitter.com/Q9q6e9kVBV — China Xinhua News (@XHNews) July 23, 2021